Jean E. Sammet

Jean E. Sammet (født 23. mars 1928, død 20. mai 2017) var en amerikansk informatiker som utviklet programmeringsspråket FORMAC i 1962. I tillegg var hun med på å utvikle programmeringsspråket COBOL. Hun mottok en bachelorgrad i matematikk fra Mount Holyoke College i 1948 og en mastergrad i matematikk fra University of Illinois at Urbana-Champaign året etter, i 1949. I 1978 ble hun tildelt en æresgrad, D.Sc., fra Mount Holyoke College.Stanley, Autumn, Mothers and Daughters of Invention, Metuchen, New Jersey: Scarecrow Press, 1993, p. 683

Sammet var i løpet av sin arbeidskarriere innom blant annet Sperry Gyroscope, Sylvania Electric Products, hvor hun var medlem av den opprinnelige COBOL-gruppen, IBM hvor hun utviklet FORMAC og Federal Systems Division.

I samarbeid med fem andre programmerere utviklet Sammet i 1959 mye av designet til programmeringsspråket Cobol. Designet ble utviklet over en periode på ca. to uker, og lagt fram som et forslag for Sylvanias statlige kunder.

Sammet var også et aktivt medlem av Association for Computing Machinery og var organisasjonens første kvinnelige president i perioden 1974 til 1976.Stanley, Mothers and Daughters of Invention, p. 685

Referanser

Eksterne lenker

 Biography of Jean Sammet — History of Programming Languages website, Murdoch University.  History of Programming Languages records  at Charles Babbage Institute.
 Sammet's participation in UNIVAC conference, Charles Babbage Institute, University of Minnesota.
 Jean Sammet biography from the Computer History Museum

Kategori:Informatikere fra USA
Kategori:Matematikere fra USA
Kategori:Personer tilknyttet IBM
Kategori:Personer fra New York City
Kategori:COBOL